FIT - TRIBUNAL GĦAL TALBIET ŻGĦAR Ġudikatur: Dr Phyllis Borg Darmanin LL.M. (Lond.), LL.D. Seduta ta' nħar l-Erbgħa 6 ta' Diċembru, 2017. Banif Bank (Malta) plc u b'ordni tat-Tribunal datat nħar il-Erbgħa 25 ta' Ottubru 2017 isem il-Bank Attur għandu jaqra BNF Bank plc u mħux kif indikat vs David Flynn Galea Xuereb l-Avviż tat-Talba preżentat fid-29 ta' Mejju 2017 li permezz tiegħu is-soċjeta' attriċi talbet li dan it-Tribunal jikkundanna lill-konvenut iħallasħa s-somma ta' tlett elef, disa' mija, ħamsa u erbgħin Ewro, tmienja u erbgħin ċenteżmu (€3,945.48ċ) allegatament dovuti kwantu għal tlett elef, tmien mija, tnejn u disgħin Ewro u ħamsin ċenteżmu (€3,892.50ċ) rifużjon ta' kreditu fuq il-kont numru 7476378, bl-imgħaxijiet, u tnejn u ħamsin Ewro, tmienja u disgħin ċenteżmu (€52.98ċ) fuq il-kont numru 75909439, inkluż imgħaxijiet, kollox skond il-kundizzjonijiet miftieħma bejn il-partijiet. Is-soċjeta' attriċi ppremettiet li interpellat lill-konvenut diversi drabi biex iħallas, inkluż permezz ta' tttra legali tas-17 ta' Awissu 2016 u ittra uffiċjali bin-numru 745/2017, pero' dan baqa' inadempjenti. Is-soċjeta' attriċi talbet ukoll l-ispejjeż legali, bank charges u fees, u imgħaxijiet mit-22 ta' Mejju 2017 sad-data tal-ħlas. Ra d-dokumenti ppreżentati mis-soċjeta' attriċi mal-Avviż tat-Talba, senjatament tal-ħlas mitlub u dovut (Doki. B u D, fol. 11-12); (iii) kundizzjonijiet tal-kont kurrenti, u l-kont tat-tifdil (Dok. E u F, fol. 12-14); (iv) ittra legali datata 17 ta' Awissu 2016 (Dok. 15); (v) ittra uffiċjali datata 29 ta' Marzu 2017, (Dok. 16-17); (vi) miżati bankarji dovuti fuq self personali (Dok. 18) u kontijiet kurrenti u ta' tifdil (Dok. Ra li l-konvenut kien debitament notifikat bl-Avviż tat-Talba u bl-Avviż tas- Smigħ, pero' baqa' ma ppreżentax Risposta u lanqas deħer biex jikkontesta l-kawża. Sema' x-xiehda ta' Alfred Maurin, manaġer fi ħdan il-Credit Recoveries Unit tal- bank atttur, li ddikjara li l-konvenut ilu klijent tas-soċjeta' attriċi minn Frar 2010 meta ingħata b'self is-somma ta' ħamsa u għoxrin elf Ewro (€25,000), liema self kellu jitħallas lura bl-imgħaxijiet fuq medda ta' seba' snin. Huwa kkonferma li l-konvenut baqagħlu jħallas lill-istess soċjeta' attriċi l-ammont mitlub b'din il-kawża. Jidhirlu li din it-talba tas-soċjeta' attriċi tirriżulta suffiċjentement pruvata, fil- kontumaċja tal-konvenut. Għaldaqstant, it-Tribunal jaqta' u jiddeċiedi din l-azzjoni billi jilqa' t-talba attriċi, u konsegwentement jikkundanna lill-konvenut iħallasħa s-somma ta' tlett elef, disa' mija, ħamsa u erbgħin Ewro, tmienja u erbgħin ċenteżmu (€3,945.48ċ), bl-imgħax u bl-ispejjeż kif mitluba fl-Avviż tat-Talba.